ddrg/super_eurlex huggingface dataset:
Uredba Sveta (ES) št. 1805/2003

z dne 13. oktobra 2003

o spremembi Uredbe (ES) št. 2596/97 o podaljšanju obdobja, predvidenega v členu 149(1) Akta o pristopu Avstrije, Finske in Švedske

SVET EVROPSKE UNIJE JE –

ob upoštevanju Akta o pristopu Avstrije, Finske in Švedske, zlasti člena 149(2) Akta,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Evropskega ekonomsko-socialnega odbora [2],

ob upoštevanju naslednjega:

(1) Z drugim pododstavkom člena 1 Uredbe (ES) št. 2596/97 [3] se obdobje, v katerem se lahko sprejmejo prehodni ukrepi glede zahtev v zvezi z vsebnostjo maščob v mleku, ki je na trgu, pod pogoji iz Akta o pristopu iz leta 1994, podaljša do 31. decembra 2003.

(2) V sektorju mleka in mlečnih proizvodov povzročajo zahteve glede vsebnosti maščob v mleku za prehrano ljudi še naprej težave Finski in Švedski.

(3) Zato je treba uporabiti možnost podaljšanja zadevnega obdobja, predvidenega v členu 149(2) Akta o pristopu iz leta 1994. Primerno se zdi dodatno obdobje do 30. aprila 2009.

(4) Uredbo (ES) št. 2596/97 je zato treba spremeniti,

SPREJEL NASLEDNJO UREDBO:

Člen 1

Drugi pododstavek člena 1 Uredbe (ES) št. 2596/97 se nadomesti z naslednjim:

"Glede zahtev v zvezi z vsebnostjo maščob v mleku za prehrano ljudi, proizvedenem na Finskem in na Švedskem, pa se obdobje podaljša do 30. aprila 2009."

Člen 2

Ta uredba začne veljati 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 13. oktobra 2003

Za Svet

Predsednik

G. Alemanno

[1] Mnenje z dne 9. oktobra 2003 (še ni bilo objavljeno v Uradnem listu).

[2] Mnenje z dne 24. septembra 2003 (še ni bilo objavljeno v Uradnem listu).

[3] UL L 351, 23.12.1997, str. 12. Uredba, kakor je bila nazadnje spremenjena z Uredbo (ES) št. 2703/1999 (UL L 327, 21.12.1999, str. 11).

--------------------------------------------------
Uredba Komisije (ES) št. 676/2003

z dne 14. aprila 2003

o spremembi Uredbe (ES) št. 1334/2001 o začasnem dovoljenju novega dodatka v krmi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1] kakor je bila nazadnje spremenjena z Uredbo Sveta št. 1756/2002 [2], in zlasti členov 3 in 9r Direktive,

ob upoštevanju naslednjega:

(1) Uredba Komisije (ES) št. 1334/2001 z dne 2. julija 2001 o začasnem dovoljenju novega dodatka v krmi [3] je začasno dovolila uporabo dodatka kalijevega diformiata za uporabo kot dodatek v prehrani živali pod pogoji iz navedene uredbe.

(2) Direktiva 70/524/EGS zahteva, da se dovoljenja za pospeševalce rasti povežejo z osebami, odgovornimi za njihovo dajanje v promet.

(3) Komisija je bila obveščena, da se je oseba, odgovorna za dajanje kalijevega diformiata v promet, spremenila in je sedaj BASF Aktiengesellschaft.

(4) Oseba, odgovorna za dajanje navedenega dodatka v promet, je predložila nove podatke za pridobitev dovoljenja za višje največje koncentracije dodatka v krmi.

(5) Znanstveni odbor za prehrano živali je dal pozitivno mnenje glede varnosti dodatka pod novimi pogoji za uporabo.

(6) Uredbo (ES) št. 1334/2001 je zato treba ustrezno spremeniti.

(7) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Priloga k Uredbi (ES) št. 1334/2001 se zamenja z besedilom v Prilogi k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. aprila 2003

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 265, 3.10.2002, str. 1.

[3] UL L 180, 3.7.2001, str. 18.

--------------------------------------------------

PRILOGA

PRILOGA

Registracijska številka dodatka | Ime in registracijska številka osebe, odgovorne za dajanje dodatka v promet | Dodatek (Trgovsko ime) | Sestava, kemijska formula, opis | Vrsta ali kategorija živali | Zgornja meja starosti živali | Najmanjša- vsebnost | Največja vsebnost | Druge določbe | Datum poteka veljavnosti dovoljenja za promet |

mg aktivne substance na kg | popolne krmne mešanice |

Pospeševalci rasti

1 | BASF Aktiengesellschaft α DE RP 1 31401 | Kalijev diformiat (FormiTM LHS) | Sestava dodatka Kalijev diformiat, trdennamanj 98 %Silikat največ 1,5 %,Voda največ 0,5 % Aktivna snov:Kalijev diformiat, trden | Pujski (odstavljeni) | 2 meseca | 6000 | 18000 | 30.6.2005 |

Prašiči za pitanje | — | 6000 | 12000 | | 30.6.2005 |

--------------------------------------------------
Uredba Sveta (ES) št. 2319/2003

z dne 17. decembra 2003

o spremembi Uredbe (ES) št. 2075/92 o skupni ureditvi trga za surovi tobak

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Evropskega ekonomsko-socialnega odbora [2],

ob upoštevanju mnenja Odbora regij,

ob upoštevanju naslednjega:

(1) V skladu s členom 13(1) Uredbe (EGS) št. 2075/92 [3], se Sklad Skupnosti za tobak financira z 2 % in 3 % odbitki, v tem zaporedju, od premij za pridelke let 2002 in 2003.

(2) Pripravlja se reforma skupne ureditve trga za surovi tobak, ki zajema tudi Sklad Skupnosti za tobak. Novi predpisi ne bodo začeli veljati do leta 2005. Odstotek odbitka je zato treba določiti za leto 2004 in v prehodnem smislu bi ga bilo treba obdržati na enaki ravni kakor v letu 2003.

(3) V skladu z ugotovitvami poročila o izkoristku Sklada Skupnosti za tobak, ki ga je Komisija predložila Svetu v skladu s členom 13(1) Uredbe (EGS) št. 2075/92, bo 3 % odbitek zadoščal za pokritje prihodnjih odhodkov sklada.

(4) Uredbo (EGS) št. 2075/92 je zato treba spremeniti –

SPREJEL NASLEDNJO UREDBO:

Člen 1

Člen 13(1) Uredbe (EGS) št. 2075/92 se nadomesti z besedilom:

"1. Ustanovi se Sklad Skupnosti za tobak (v nadaljevanju "sklad"), financiran z odbitkom:

- 2 % od premije za pridelek leta 2002, in

- 3 % od premije za pridelek let 2003 in 2004."

Člen 2

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. decembra 2003

Za Svet

Predsednik

G. Alemanno

[1] Mnenje z dne 16. decembra 2003 (še ni objavljeno v Uradnem listu).

[2] Mnenje z dne 10. decembra 2003 (še ni objavljeno v Uradnem listu).

[3] UL L 215, 30.7.1992, str. 70. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

--------------------------------------------------
Uredba Sveta (ES) št. 2324/2003

z dne 17. decembra 2003

o spremembi Uredbe (ES) št. 1037/2001 o odobritvi ponudbe in dobave za neposredno prehrano ljudi nekaterih uvoženih vin, ki so lahko bila obdelana z enološkimi postopki, ki niso predvideni v Uredbi (ES) št. 1493/1999

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1] in zlasti člena 45(2) Uredbe,

ob upoštevanju predloga Komisije,

ob upoštevanju naslednjega:

(1) Z odstopanjem od člena 45(1) Uredbe (ES) št. 1493/1999, Uredba (ES) št. 1037/2001 [2] dovoljuje uvoz v Skupnost ameriških vin, ki so bila obdelana po nekaterih enoloških postopkih, ki niso predvideni v pravu Skupnosti. Glede enoloških postopkov iz člena 1(b) Priloge k Uredbi (ES) št. 1037/2001, navedeno dovoljenje poteče 31. decembra 2003.

(2) Ker dvostranska pogajanja, ki so v teku z Združenimi državami Amerike, ne bodo zaključena pred koncem leta ter da bi se izognili kakršnim koli motnjam v trgovini, je treba ukreniti vse potrebno, da se še naprej dovolijo ameriški enološki postopki iz člena 1(b) Priloge k Uredbi (ES) št. 1037/2001, dokler ne začne veljati sporazum, ki izhaja iz teh pogajanj, vendar najkasneje do 31. decembra 2005.

(3) Uredbo (ES) št. 1037/2001 je zato treba ustrezno spremeniti –

SPREJEL NASLEDNJO UREDBO:

Člen 1

V drugem pododstavku člena 1(1) Uredbe (ES) št. 1037/2001, se datum "31. december 2003" nadomesti z "31. december 2005".

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. decembra 2003

Za Svet

Predsednik

G. Alemanno

[1] UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).

[2] UL L 145, 31.5.2001, str. 12.

--------------------------------------------------
Uredba Komisije (ES) št. 47/2003

z dne 10. januarja 2003

o spremembi Priloge I k Uredbe Sveta (ES) št. 2200/96

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 545/2002 [2], in zlasti člena 2(3) Uredbe,

ob upoštevanju naslednjega:

(1) Priloga I k Uredbi (ES) št. 2200/96 našteva proizvode, katere se mora sveže dostaviti potrošniku in za katere veljajo standardi.

(2) Pakiranje, ki vsebuje različne vrste sadja in zelenjave, je zato, da zadosti povpraševanju nekaterih potrošnikov, vse pogostejše na trgu.

(3) Korektno trgovanje zahteva, da je sveže sadje in zelenjava, ki je v istem pakiranju, iste kakovosti. Zato je treba razširiti seznam proizvodov, za katere veljajo standardi trženja, da bo vseboval druge proizvode, kadar so združeni v prodajnih pakiranjih s proizvodi, ki so že na navedenem seznamu.

(4) Prilogo I k Uredbi (ES) št. 2200/96 se zato spremeni.

(5) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –

SPREJELA NASLEDNJO UREDBO:

Člen 1

Prilogi I k Uredbi (ES) št. 2200/96 se doda naslednje:

"Drugi proizvodi iz člena 1, kadar so združeni v prodajnih pakiranjih z neto maso, manjšo od treh kilogramov, z vsaj enim od proizvodov v tej prilogi."

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. januarja 2003

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 84, 28.3.2002, str. 1.

--------------------------------------------------
Uredba Komisije (ES) št. 666/2003

z dne 11. aprila 2003

o začasnem dovoljenju uporabe nekaterih mikroorganizmov v krmi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1] kakor je bila nazadnje spremenjena z Uredbo Sveta št. 1756/2002 [2], in zlasti členov 3 in 9e(1) Direktive,

ob upoštevanju naslednjega:

(1) Direktiva 70/524/EGS zahteva, da se ne sme dati noben dodatek v promet brez dovoljenja Skupnosti.

(2) V primeru dodatkov iz dela II Priloge C k Direktivi 70/524/EGS, ki vključuje mikroorganizme, se lahko začasno dovoli za uporabo nov dodatek v krmi, če so izpolnjeni pogoji iz navedene direktive in je glede na obstoječe rezultate razumno predvidevati, da ima pri uporabi v prehrani živali enega izmed učinkov iz člena 2(a) navedene direktive. Tako začasno dovoljenje lahko traja največ štiri leta.

(3) Ocena vloge za dovoljenje, predložene za pripravek mikroorganizma, določenega v Prilogi k tej uredbi, kaže, da so pogoji iz člena 9e(1) Direktive 70/524/EGS izpolnjeni.

(4) Pripravek mikroorganizma se zato začasno dovoli za obdobje štirih let.

(5) Znanstveni odbor za prehrano živali je dal pozitivno mnenje glede varnosti pripravka, ki spada v skupino "Mikroorganizmi" pod pogoji iz Priloge k tej uredbi za pujske in prašiče za pitanje.

(6) Ocena vloge prav tako kaže, da se lahko zahtevajo nekateri postopki za zaščito delavcev pred izpostavljanjem dodatkom iz priloge. Vendar je taka zaščita zagotovljena z uporabo Direktive Sveta 89/391/EGS z dne 12. junija 1989 o uvedbi ukrepov za vzpodbudo izboljšav za varnost in zdravje delavcev pri delu [3].

(7) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Dodatek, ki spada v skupino "Mikroorganizmi", iz Priloge se dovoli za uporabo kot dodatek v krmi pod pogoji, določenimi v Prilogi.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. aprila 2003

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 265, 3.10.2002, str. 1.

[3] UL L 183, 29.6.1989, str. 1.

--------------------------------------------------

PRILOGA

"Številka (ali številka ES) | Dodatek | Kemijska formula, opis | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja za promet |

CFU/kg popolne krmne mešanice | CFU/kg popolne krmne mešanice |

Mikroorganizmi

22 | Enterococcus faecium DSM 7134 | Pripravek iz Enterococcus faecium z najmanjšo vsebnostjo: Prah: 1 × 1010 CFU/g dodatkaGranule (mikroenkapsulirane): 1 × 1010 CFU/g dodatka | Pujski | 0,5 × 109 | 4 × 109 | V navodilih za uporabo je treba navesti temperaturo skladiščenja, rok trajanja in obstojnost pri peletiranju dodatka in premiksov | 15.4.2007 |

Prašiči za pitanje | | 0,2 × 109 | 1 × 109" |

--------------------------------------------------
SL Uradni list Evropske unije L 353/23

Popravek Uredbe Komisije (ES) št. 1277/2004 z dne 12. julija 2004 o 37. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Usamo bin Ladnom, mrežo Al-Kaida in Talibani, in o razveljavitvi Uredbe Sveta (ES) št. 467/2001

( Uradni list Evropske unije L 241 z dne 13. julija 2004 )

Na strani 13, v točki (2)(a):

namesto:

„Abulaziz“

se glasi:

„Abdulaziz“.
N. B.: Tarifne oznake proizvodov in oznake namembnih držav serije „A“ so določene v spremenjeni Uredbi (EGS) Komisije št. 3846/87 (UL L 366, 24.12.1987, str. 1). Numerične oznake namembnih držav so določene v Uredbi (ES) št. 2081/2003 (UL L 313, 28.11.2003, str. 11). Druge namembne države so: C10 : Vse namembne države. C11 : Vse namembne države razen Bolgarije. C12 : Vse namembne države razen Romunije. C13 : Vse namembne države razen Bolgarije in Romunije.“
„(i)

Lobanja, brez spodnje čeljusti in vključno z možgani in očmi, hrbtenica brez repnih vretenc, trnastih in prečnih odrastkov vratnih, prsnih in ledvenih vretenc in sredinskega križničnega grebena ter krila križnice, vključno z dorzalnimi baznimi gangliji, hrbtenjača goveda, starega več kot 12 mesecev, mandeljni, črevesje od dvanajstnika do rektuma in mezenterij goveda vseh starosti.“
Stran 187, točka 100(m) (sprememba točke b prvega pododstavka člena 21 Priloge X): besedilo : „(b) prevoza osebnih stvari ali skladiščenja pohištva in osebnih stvari, če je zagotovljeno opremljeno stanovanje.“ se glasi : „(b) prevoza osebnih stvari in skladiščenja pohištva in osebnih stvari, če je zagotovljeno opremljeno stanovanje.“.
Uredba Komisije (ES) št. 39/2004

z dne 9. januarja 2004

o spremembi Priloge V k Uredbi Sveta (ES) št. 1260/2001 o skupni ureditvi trgov v sektorju sladkorja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov v sektorju sladkorja [1] in zlasti člena 27(15) Uredbe,

ob upoštevanju naslednjega:

(1) Člen 27 Uredbe (ES) št. 1260/2001 določa, da se za nekatere proizvode iz navedene Uredbe odobrijo izvozna nadomestila, če se izvozijo v obliki blaga iz Priloge V k Uredbi, predvsem živi kvas pod oznakama KN 21021031 in 21021039.

(2) V skladu s členom 1(2)(f) Uredbe Komisije (ES) št. 314/2002 z dne 20. februarja 2002 o določitvi podrobnih pravil za uporabo sistema kvot v sektorju sladkorja [2], se od 1. februarja 2004 količine sirupov, ki se uporabljajo pri pripravi živega kvasa, izvzamejo iz izračuna proizvodnje sladkorja za namen členov 13 do 18 Uredbe (ES) št. 1260/2001. Zaradi doslednosti je treba možnost odobritve izvoznih nadomestil za količine sladkorja, ki se uporabljajo pri proizvodnji živega kvasa, odpraviti od istega datuma.

(3) Prilogo V k Uredbi (ES) št. 1260/2001 je zato treba ustrezno spremeniti.

(4) Upravljalni odbor za sladkor ni dal mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

V Prilogi V k Uredbi (ES) št. 1260/2001 se črtajo vrstice, ki ustrezajo oznakam KN ex2102, 210210, 21021031 in 21021039.

Člen 2

Ta uredba začne veljati dan po objavi v Uradnem listu Evropske unije.

Uporablja se od 1. februarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. januarja 2004

Za Komisijo

Franz Fischler

Član Komisije

[1] UL L 178, 30.6.2001, str. 1. Uredba, kakor je bila nazadnje spremenjena z Uredbo Komisije (ES) št. 2196/2003 (UL L 328, 17.11.2003, str. 17).

[2] UL L 50, 21.2.2002, str. 40. Uredba, kakor je nazadnje spremenjena z Uredbo (ES) št. 38/2004 (UL L 6, 10.1.2004, str. 13).

--------------------------------------------------
32004R0134
28.1.2004 L 21/8 URADNI LIST EVROPSKE UNIJE
UREDBA KOMISIJE (ES) št. 134/2004
z dne 27. januarja 2004
o dolo čitvi standardnega honorarja za poro čilo s kmetijskega gospodarstva za obra čunsko leto
2004 v okviru mreže ra čunovodskih podatkov s kmetij
KOMISIJA EVROPSKIH SKUPNOSTI JE –
ob upo števanju Pogodbe o ustanovitvi Evropske skupnosti,
ob upo števanju Uredbe Sveta št. 79/65/EGS z dne 15. junija
1965 o vzpostavitvi mreže za zbiranje ra čunovodskih podatkov
o dohodkih in poslovanju kmetijskih gospodarstev v Evropskigospodarski skupnosti (
1),
ob upo števanju Uredbe Sveta (EGS) št. 1915/83 z dne 13. julija
1983 o nekaterih podrobnih pravilih glede vodenja knjigovod-
stva za dolo čitev dohodkov kmetijskih gospodarstev (2) in zlasti
člena 5(3) Uredbe,
ob upo števanju naslednjega:
(1) Člen 5(1) Uredbe (EGS) št. 1915/83 dolo ča, da Komisija
plača standardni honorar državi članici za vsako
ustrezno izpolnjeno poro čilo s kmetijskega gospodar-
stva, ki ji je poslano v obdobju, predpisanem v členu 3
te uredbe.
(2) Uredba Komisije (ES) št. 113/2003 (3) je za standardni
honorar za obra čunsko leto 2003 dolo čila znesek
138 EUR za vsako poro čilo s kmetijskega gospodarstva.Gibanje stro škov in njegov u činek na stro šek izpolnje-
vanja poro čila s kmetijskega gospodarstva opravi čujejo
revizijo pla čila.
(3) Ukrepi, predvideni s to uredbo, so v skladu z mnenjem
Odbora Skupnosti za mrežo ra čunovodskih podatkov s
kmetij –
SPREJELA NASLEDNJO UREDBO:
Člen 1
Za standardni honorar, predviden v členu 5(1) Uredbe (EGS)
št. 1915/83, se dolo či znesek 140 EUR.
Člen 2
Ta uredba za čne veljati tretji dan po objavi v Uradnem listu
Evropske unije .
Uporablja se za obra čunsko leto 2004.
Ta uredba je v celoti zavezujo ča in se neposredno uporablja v vseh državah članicah.
V Bruslju, 27. januarja 2004
Za Komisijo
Franz FISCHLER
Član Komisije03/Zv. 42 227 Uradni list Evropske unije SL
(1) UL 109, 23.6.21965, str. 1859/65. Uredba, kakor je nazadnje spre-
menjena z Uredbo (ES) št. 2059/2003 (UL L 308, 25.11.2003,
str. 1).
(2) UL L 190, 14.7.1983, str. 25.
(3) UL L 18, 23.1.2003, str. 3.
Uredba Komisije (ES) št. 177/2004

z dne 30. januarja 2004

o določitvi pomoči za paradižnik za predelavo na podlagi Uredbe Sveta (ES) št. 2201/96 za tržno leto 2004/2005

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo [1] in zlasti člena 6(1) Uredbe,

ob upoštevanju naslednjega:

(1) Člen 3(3) Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za predelano sadje in zelenjavo [2] določa, da mora Komisija objaviti znesek pomoči za paradižnik po preverjanju skladnosti z mejnimi količinami, določenimi v Prilogi III k Uredbi (ES) št. 2201/96.

(2) Člen 5(2) Uredbe (ES) št. 2201/96 predvideva, da je prekoračitve mejnih količin pri predelavi treba izračunati tako, da se mejna količina primerja s povprečno količino, predelano s pomočjo, v obdobju treh tržnih let pred letom, za katerega je pomoč treba določiti.

(3) Povprečna količina paradižnika za predelavo s pomočjo je v tržnih letih 2001/2002, 2002/2003 in 2003/2004, kakor so jo sporočile države članice, za 196004 ton višja od mejne količine Skupnosti. Pomoč za 2004/2005 je treba ustrezno prilagoditi glede na raven, določeno v členu 4(2) Uredbe (ES) št. 2201/96.

(4) Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo –

SPREJELA NASLEDNJO UREDBO:

Člen 1

Pomoč za paradižnik na podlagi Uredbe Sveta (ES) št. 2201/96 za tržno leto 2004/2005 znaša:

- 34,50 EUR za tono v Grčiji, Franciji, Italiji in na Portugalskem,

- 34,50 EUR za tono v Španiji za paradižnik, namenjen za proizvodnjo olupljenega celega paradižnika,

- 29,36 EUR za tono v Španiji za paradižnik, namenjen za proizvodnjo drugih proizvodov, razen olupljenega celega paradižnika.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. januarja 2004

Za Komisijo

Franz Fischler

Član Komisije

[1] UL L 297, 21.11.1996, str. 29. Uredba, kakor je bila nazadnje spremenjena z Uredbo Komisije (ES) št. 453/2002 (UL L 72, 14.3.2002, str. 9).

[2] UL L 218, 30.8.2003, str. 14.

--------------------------------------------------